Държавен вестник, бр. 11, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  11
не на страната е издадена от териториалните 
власти и е одобрена от външния министър 
на държавата-страна. Такова одобрение се 
дава само след консултация с генералния 
директор на ОЗХО. Ако срещу лицето бъде 
предприета процедура за експулсиране, ге­
нералният директор на ОЗХО има правото 
да участва в нея от името на лицето, срещу 
което е предприета.
Член 9
Документи за пътуване и визи
1. Държавата-страна признава и приема 
за валидни пасаваните на ООН, издадени на 
служители на ОЗХО за целите на изпълнението 
на техните задачи, свързани с Конвенцията, в 
съответствие със специалните мерки на ОЗХО. 
Генералният директор уведомява държавата-
страна за съответните мерки на ОЗХО.
2. Държавата-страна взема необходимите 
мерки, за да улесни влизането и престоя на 
нейна територия и не създава никакви пречки 
за отпътуването от територията є на лицата, 
включени в някоя от категориите по членове 
5, 6 и 7 по-горе, независимо от тяхната наци­
оналност и никакви пречки за транзитното 
им преминаване към или от мястото на из­
пълнение на техните служебни функции или 
дейност, като им предоставя необходимата 
закрила при транзитното преминаване.
3. Молбите за визи и транзитни визи, когато 
такива се изискват, подадени от лица, включе­
ни в някоя от категориите по членове 5, 6 и 7 
по-горе, когато притежават удостоверение за 
пътуване при изпълнение на техните служебни 
функции, се обработват възможно най-бързо, 
за да могат тези лица да изпълняват ефективно 
своите функции. Освен това на тези лица се 
предоставят улеснения за бързо придвижване.
4. На генералния директор, заместник 
генералния(ите) директор(и) и други служи­
тели на ОЗХО, които пътуват при изпълнение 
на техните служебни функции, се предоставят 
същите улеснения при пътуване, каквито се 
предоставят на членове на дипломатически 
мисии с подобен ранг.
5. Визи за целите на извършването на ин­
спекционна дейност се издават в съответствие 
с част ІІ, раздел Б, параграф 10 от Приложе­
нието за проверка към Конвенцията.
Член 10
Разрешаване на спорове
1. ОЗХО предвижда подходящи способи за 
разрешаване на:
(а) спорове, произтичащи от договори, или 
други спорове от частноправен характер, по 
които ОЗХО е страна;
(б) спорове с участието на служител на 
ОЗХО или експерт, който по силата на служеб­
ното си положение се ползва с имунитет, ако 
имунитетът не е снет съгласно чл. 6, параграф 
5 или чл. 7, параграф 2 от това споразумение.
2. Спорове във връзка с тълкуването или 
прилагането на това споразумение, които не 
са разрешени по приятелски начин, се отнасят 
за окончателно решаване до арбитражен съд в 
състав от трима арбитри по искане на някоя 
от страните по спора. Всяка страна назначава 
един арбитър. Третият, който е председател 
на арбитражния съд, се избира от първите 
двама арбитри.
3. Ако някоя от страните не назначи арбитър 
и не е предприела стъпки за това в срок от два 
месеца след отправено от другата страна искане 
за извършване на такова назначение, другата 
страна може да поиска от председателя на 
Международния съд да извърши назначението.
4. Ако първите двама арбитри не успеят 
да се договорят относно третия в срок от два 
месеца след назначаването им, всяка една от 
страните може да поиска от председателя на 
Международния съд да извърши назначението.
5. Производството в арбитражния съд се 
води в съответствие с Факултативните пра­
вила за арбитраж с участие на международни 
организации и държави на Постоянния арби­
тражен съд, валидни към датата на влизане 
в сила на това споразумение.
6. Арбитражният съд приема решението си 
с мнозинство на гласовете. Решението е окон­
чателно и обвързващо за страните по спора.
Член 11
Тълкуване
1. Разпоредбите на това споразумение се 
тълкуват в светлината на функциите, с които 
ОЗХО е натоварена по силата на Конвенцията.
2. Разпоредбите на това споразумение по 
никакъв начин не ограничават нито засягат 
привилегиите и имунитетите, предоставени 
на членовете на инспекционния екип съгласно 
част ІІ, раздел Б от Приложението за про­
верка към Конвенцията, нито привилегиите 
и имунитетите, предоставени на генералния 
директор и персонала на секретариата на ОЗХО 
по силата на чл. VІІІ, параграф 51 от Кон­
венцията. Разпоредбите на това споразумение 
нямат действие за отмяна на или отклонение 
от разпоредби на Конвенцията или права и 
задължения, които ОЗХО може по друг начин 
да притежава, придобие или поеме. 
Член 12
Заключителни разпоредби
1. Това споразумение влиза в сила на дата­
та на депозирането при генералния директор 
на ратификационен документ от държавата-
страна. Приема се, че след като е депозирала 
ратификационния документ, държавата-стра­
на ще бъде в състояние в съответствие със 
собственото си законодателство да изпълнява 
условията на споразумението.